ddrg/super_eurlex huggingface dataset:
Απόφαση της Επιτροπής

της 23ης Δεκεμβρίου 2002

για την τροποποίηση, για δέκατη φορά, της απόφασης 2001/327/ΕΚ για τον περιορισμό στη μετακίνηση ζώων των ευπαθών ειδών, σε σχέση με τον αφθώδη πυρετό

[κοινοποιηθείσα υπό τον αριθμό Ε(2002) 5271]

(Κείμενο που παρουσιάζει ενδιαφέρον για τον ΕΟΧ)

(2002/1004/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων, με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 2002/33/EK του Ευρωπαϊκού Κοινοβουλίου και του Συμβουλίου(2), και ιδίως το άρθρο 10,

Εκτιμώντας τα ακόλουθα:

(1) Όλα τα κράτη μέλη έθεσαν σε εφαρμογή τους περιορισμούς στη μετακίνηση ζώων των ευπαθών ειδών, που προβλέπονται στην απόφαση 2001/327/ΕΚ της Επιτροπής(3), όπως τροποποιήθηκε τελευταία από την απόφαση 2002/242/ΕΚ(4).

(2) Κρίνεται σκόπιμο να παραταθεί η ισχύς των μέτρων.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 4 της απόφασης 2001/327/EΚ, η ημερομηνία "31 Δεκεμβρίου 2002" αντικαθίσταται από την ημερομηνία "30 Ιουνίου 2003".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Δεκεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 315 της 19.11.2002, σ. 14.

(3) ΕΕ L 115 της 25.5.2001, σ. 12.

(4) ΕΕ L 82 της 26.3.2002, σ. 18.
Απόφαση της Επιτροπής

της 21ης Ιανουαρίου 2002

για την τροποποίηση της απόφασης 92/452/ΕΟΚ σχετικά με την κατάρτιση των καταλόγων των ομάδων συλλογής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα

[κοινοποιηθείσα υπό τον αριθμό Ε(2002) 84]

(Κείμενο που παρουσιάζει ενδιαφέρον για τον ΕΟΧ)

(2002/46/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών(1), όπως τροποποιήθηκε τελευταία από την απόφαση 94/113/ΕΚ της Επιτροπής(2), και ιδίως το άρθρο 8,

Εκτιμώντας τα ακόλουθα:

(1) Οι αρμόδιες κτηνιατρικές υπηρεσίες του Καναδά και των Ηνωμένων Πολιτειών διεβίβασαν αιτήματα για τροποποιήσεις και προσθήκες στον κατάλογο που έχει καταρτιστεί με την απόφαση 92/452/ΕΟΚ της Επιτροπής(3), όπως τροποποιήθηκε τελευταία από την απόφαση 2001/728/ΕΚ(4), των ομάδων που έχουν εγκριθεί επίσημα στο έδαφός τους για την εξαγωγή εμβρύων κατοικιδίων βοοειδών στην Κοινότητα.

(2) Οι αρμόδιες κτηνιατρικές υπηρεσίες των οικείων χωρών έχουν παράσχει στην Επιτροπή εγγυήσεις όσον αφορά τη συμμόρφωση προς τις απαιτήσεις τις εξειδικευόμενες στο άρθρο 8 της οδηγίας 89/556/ΕΟΚ και έχουν εγκριθεί επίσημα για εξαγωγές προς την Κοινότητα οι οικείες ομάδες συλλογής.

(3) Κατόπιν των ανωτέρω, η απόφαση 92/452/ΕΟΚ πρέπει να τροποποιηθεί αναλόγως.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 92/452/ΕΟΚ της Επιτροπής τροποποιείται ως εξής:

1. Στις γραμμές που αφορούν τις ομάδες του Καναδά προστίθενται οι ακόλουθες γραμμές:

>ΘΕΣΗ ΠΙΝΑΚΑ>

2. Οι γραμμές που αφορούν την ομάδα αριθ. Ε 549 του Καναδά αντικαθίστανται από τα ακόλουθα:

>ΘΕΣΗ ΠΙΝΑΚΑ>

3. Η γραμμή που αφορά την ομάδα αριθ. 96ΙΑ086 Ε608 των ΗΠΑ αντικαθίσταται από τα ακόλουθα:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Ιανουαρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 302 της 19.10.1989, σ. 1.

(2) ΕΕ L 53 της 24.2.1994, σ. 53.

(3) ΕΕ L 250 της 29.8.1992, σ. 40.

(4) ΕΕ L 273 της 16.10.2001, σ. 24.
Απόφαση της Επιτροπής

της 20ής Ιουνίου 2002

για την τροποποίηση της απόφασης 95/538/ΕΚ για τον καθορισμό των ειδικών όρων εισαγωγής προϊόντων αλιείας και υδατοκαλλιέργειας καταγωγής Ιαπωνίας

[κοινοποιηθείσα υπό τον αριθμό Ε(2002) 2205]

(Κείμενο που παρουσιάζει ενδιαφέρον για τον ΕΟΧ)

(2002/471/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό υγειονομικών όρων που διέπουν την παραγωγή για τη διάθεση στην αγορά αλιευτικών προϊόντων(1) όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 11 παράγραφος 5,

Εκτιμώντας τα ακόλουθα:

(1) Το παράρτημα Α της απόφασης 95/538/ΕΚ της Επιτροπής, της 6ης Δεκεμβρίου 1995, για τον καθορισμό των ειδικών όρων εισαγωγής προϊόντων αλιείας και υδατοκαλλιέργειας καταγωγής Ιαπωνίας(3), όπως τροποποιήθηκε τελευταία από την απόφαση 2001/253/ΕΚ(4), καθορίζει το υπόδειγμα υγειονομικού πιστοποιητικού για προϊόντα αλιείας και υδατοκαλλιέργειας καταγωγής Ιαπωνίας τα οποία προορίζονται για εξαγωγή στην Ευρωπαϊκή Κοινότητα.

(2) Η απόφαση 2002/470/ΕΚ της Επιτροπής, της 20ής Ιουνίου 2002, για τον καθορισμό των ειδικών όρων για την εισαγωγή μεταποιημένων ή κατεψυγμένων δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής Ιαπωνίας(5), επιτρέπει τις εισαγωγές κατεψυγμένων και μεταποιημένων δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων από την Ιαπωνία. Ως εκ τούτου, είναι αναγκαίο να τροποποιηθεί η σχετική βεβαίωση του υγειονομικού πιστοποιητικού που θεσπίζεται με την απόφαση 95/538/ΕΚ με τις σχετικές ενδείξεις όσον αφορά τις απαιτήσεις για δίθυρα μαλάκια.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 95/538/ΕΚ τροποποιείται ως εξής:

Το παράρτημα Α αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση εφαρμόζεται από τις 24 Ιουνίου 2002.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Ιουνίου 2002.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 15.

(2) ΕΕ L 24 της 30.1.1998, σ. 31.

(3) ΕΕ L 304 της 16.12.1995, σ. 52.

(4) ΕΕ L 91 της 31.3.2001, σ. 81.

(5) Βλέπε σελίδα 19 της παρούσας Επίσημης Εφημερίδας.

ΠΑΡΑΡΤΗΜΑ

"ΠΑΡΑΡΤΗΜΑ A

>PIC FILE= "L_2002163EL.002203.TIF">

>PIC FILE= "L_2002163EL.002301.TIF">"
Απόφαση του Συμβουλίου

της 25ης Νοεμβρίου 2002

για την παράταση της εντολής του αρχηγού της Αποστολής Επιτήρησης της Ευρωπαϊκής Ένωσης (ΑΕΕΕ)

(2002/922/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,

την κοινή δράση 2002/921/ΚΕΠΠΑ, της 25ης Νοεμβρίου 2002, για την παράταση της εντολής της Αποστολής Επιτήρησης της Ευρωπαϊκής Ένωσης(1), και ιδίως το άρθρο 5,

Εκτιμώντας τα ακόλουθα:

(1) Το Συμβούλιο, με την απόφασή του 2001/285/ΚΕΠΠΑ της 9ης Απριλίου 2001(2), διόρισε τον κ. Antóin MAC UNFRAIDH, ως αρχηγό της ΑΕΕΕ, η εντολή του οποίου λήγει στις 31 Δεκεμβρίου 2002.

(2) Θα πρέπει να παραταθεί η εντολή του αρχηγού της ΑΕΕΕ,

ΑΠΟΦΑΣΙΖΕΙ:

Άρθρο 1

Παρατείνεται η εντολή του κ. Antóin MAC UNFRAIDH, ως αρχηγού της ΑΕΕΕ.

Άρθρο 2

Η παρούσα απόφαση παράγει αποτελέσματα από την ημέρα που υιοθετείται.

Εφαρμόζεται μέχρι τις 31 Δεκεμβρίου 2003.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 25 Νοεμβρίου 2002.

Για το Συμβούλιο

Ο Πρόεδρος

T. Pedersen

(1) Βλέπε σελίδα 51 της παρούσας Επίσημης Εφημερίδας.

(2) ΕΕ L 99 της 10.4.2001, σ. 2· κοινή δράση όπως παρατάθηκε τελευταία με την απόφαση 2001/846/ΚΕΠΠΑ (EE L 315 της 1.12.2001, σ. 3).
Απόφαση του Συμβουλίου

της 8ης Οκτωβρίου 2002

για την τροποποίηση της απόφασης 2001/747/ΕΚ σχετικά με τη σύναψη, μεταξύ της Ευρωπαϊκής Κοινότητας και της Ιαπωνίας, συμφωνίας αμοιβαίας αναγνώρισης

(2002/804/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, το άρθρο 300 παράγραφος 3 πρώτο εδάφιο πρώτη πρόταση και το άρθρο 300 παράγραφος 4,

την πρόταση της Επιτροπής,

Εκτιμώντας τα ακόλουθα:

Για να εξασφαλιστεί η αποτελεσματική λειτουργία της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και της Ιαπωνίας(1) (εφεξής καλούμενη "η συμφωνία") είναι αναγκαίο να τροποποιηθεί η απόφαση 2001/747/ΕΚ(2) προκειμένου να εξουσιοδοτηθεί η Επιτροπή να λάβει όλα τα απαραίτητα μέτρα για τη λειτουργία της συμφωνίας,

ΑΠΟΦΑΣΙΖΕΙ:

Άρθρο μόνο

Το άρθρο 3 της απόφασης 2001/747/ΕΚ αντικαθίσταται από το ακόλουθο κείμενο: "Άρθρο 3

1. Η Επιτροπή, επικουρούμενη από την ειδική επιτροπή που ορίζεται από το Συμβούλιο, εκπροσωπεί την Κοινότητα στη μεικτή επιτροπή που αναφέρεται στο άρθρο 8 της συμφωνίας. Η Επιτροπή προβαίνει, ύστερα από διαβούλευση με την ειδική αυτή επιτροπή, στις απαιτούμενες ενέργειες για την εφαρμογή της συμφωνίας.

2. Η θέση της Κοινότητας στη μεικτή επιτροπή ή σε οποιαδήποτε υποεπιτροπή καθορίζεται από την Επιτροπή ύστερα από διαβούλευση με την ειδική επιτροπή που αναφέρεται στην παράγραφο 1."

Λουξεμβούργο, 8 Οκτωβρίου 2002.

Για το Συμβούλιο

Ο Πρόεδρος

T. Pedersen

(1) ΕΕ L 284 της 29.10.2001, σ. 3.

(2) ΕΕ L 284 της 29.10.2001, σ. 1.
Απόφαση της Επιτροπής

της 2ας Οκτωβρίου 2002

για την τροποποίηση της απόφασης 2001/699/EΚ και την κατάργηση της απόφασης 2002/250/EΚ με στόχο την κατάργηση των προστατευτικών μέτρων για τα προϊόντα αλιείας και υδατοκαλλιέργειας που εισάγονται από το Βιετνάμ

[κοινοποιηθείσα υπό τον αριθμό Ε(2002) 3607]

(Κείμενο που παρουσιάζει ενδιαφέρον για τον ΕΟΧ)

(2002/770/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων(1), και ιδίως το άρθρο 53 παράγραφος 1,

την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(2), και ιδίως το άρθρο 22 παράγραφος 1,

Εκτιμώντας τα ακόλουθα:

(1) Η απόφαση 2001/699/EΚ της Επιτροπής, της 19ης Σεπτεμβρίου 2001, σχετικά με ορισμένα προστατευτικά μέτρα ως προς ορισμένα προϊόντα αλιείας και υδατοκαλλιέργειας τα οποία προορίζονται για κατανάλωση από τον άνθρωπο και είναι καταγωγής Κίνας και Βιετνάμ(3), καθώς και η απόφαση 2002/250/EΚ της Επιτροπής, της 27ης Μαρτίου 2002, σχετικά με την επέκταση των προστατευτικών μέτρων που προβλέπονται στην απόφαση 2001/699/ΕΚ για τα προϊόντα αλιείας και υδατοκαλλιέργειας τα οποία εισάγονται από το Βιετνάμ(4), εκδόθηκαν λόγω της παρουσίας χλωραμφενικόλης και νιτροφουράνιων σε προϊόντα αλιείας και υδατοκαλλιέργειας που εισήχθησαν από το Βιετνάμ.

(2) Τόσο στην απόφαση 2001/699/EΚ όσο και στην απόφαση 2002/250/EΚ προβλέπεται η επανεξέτασή τους με βάση τις εγγυήσεις που θα παρασχεθούν από τις αρμόδιες αρχές του Βιετνάμ και τα αποτελέσματα των δοκιμών τις οποίες διενεργούν τα κράτη μέλη.

(3) Η αρμόδια αρχή του Βιετνάμ παρέσχε τις κατάλληλες εγγυήσεις ενώ τα αποτελέσματα των ελέγχων τους οποίους διενήργησαν τα κράτη μέλη σε γαρίδες που εισήχθησαν από το Βιετνάμ, ήταν ικανοποιητικά.

(4) Ως εκ τούτου, η απόφαση 2001/699/EΚ πρέπει να τροποποιηθεί αναλόγως, ενώ η απόφαση 2002/250/EΚ πρέπει να καταργηθεί.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2001/699/ΕΚ τροποποιείται ως εξής:

1. Στον τίτλο, διαγράφονται οι λέξεις "και Βιετνάμ".

2. Στο άρθρο 1, διαγράφονται οι λέξεις "και Βιετνάμ".

3. Στο άρθρο 2 παράγραφος 1, διαγράφονται οι λέξεις "και Βιετνάμ".

4. Στο άρθρο 6, διαγράφονται οι λέξεις "και του Βιετνάμ".

Άρθρο 2

Η απόφαση 2002/250/EΚ καταργείται.

Άρθρο 3

Η παρούσα απόφαση αρχίζει να ισχύει στις 6 Οκτωβρίου 2002.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 2 Οκτωβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 31 της 1.2.2002, σ. 1.

(2) ΕΕ L 24 της 30.1.1998, σ. 9.

(3) ΕΕ L 251 της 20.9.2001, σ. 11.

(4) ΕΕ L 84 της 28.3.2002, σ. 75.
Απόφαση του Συμβουλίου

της 30ής Σεπτεμβρίου 2002

για το διορισμό των τακτικών και αναπληρωματικών μελών της συμβουλευτικής επιτροπής επαγγελματικής κατάρτισης

(2002/C 243/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

την απόφαση του Συμβουλίου, της 18ης Δεκεμβρίου 1963, περί θεσπίσεως του καταστατικού της συμβουλευτικής επιτροπής επαγγελματικής κατάρτισης(1),

τον κατάλογο υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,

Εκτιμώντας τα ακόλουθα:

(1) Είναι σκόπιμο να ληφθεί υπόψη κυρίως η τέταρτη γενική αρχή που περιλαμβάνεται στην απόφαση περί θεσπίσεως των γενικών αρχών εφαρμογής μιας κοινής πολιτικής στον τομέα της επαγγελματικής κατάρτισης, η οποία εκδόθηκε από το Συμβούλιο στις 2 Απριλίου 1963.

(2) Με απόφασή του της 5ης Ιουνίου 2000(2), το Συμβούλιο διόρισε τα τακτικά και αναπληρωματικά μέλη της συμβουλευτικής επιτροπής επαγγελματικής κατάρτισης για το διάστημα από 5 Ιουνίου 2000 μέχρι 4 Ιουνίου 2002.

(3) Πρέπει να διοριστούν τα τακτικά και αναπληρωματικά μέλη της εν λόγω επιτροπής για διάστημα δύο ετών,

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη της Συμβουλευτικής Επιτροπής Επαγγελματικής Κατάρτισης για την περίοδο από 30 Σεπτεμβρίου 2002 έως 29 Σεπτεμβρίου 2004:

I. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

>ΘΕΣΗ ΠΙΝΑΚΑ>

II. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

>ΘΕΣΗ ΠΙΝΑΚΑ>

III. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

>ΘΕΣΗ ΠΙΝΑΚΑ>

Άρθρο 2

Το Συμβούλιο θα προβεί αργότερα στο διορισμό μελών που δεν έχουν ακόμη ορισθεί από τη Σουηδία.

Άρθρο 3

Η παρούσα απόφαση δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 30 Σεπτεμβρίου 2002.

Για το Συμβούλιο

Ο Πρόεδρος

B. Bendtsen

(1) ΕΕ 190 της 30.12.1963, σ. 3090/63, όπως τροποποίηθηκε από την απόφαση της 9ης Απριλίου 1968 (ΕΕ L 91 της 12.4.1968, σ. 26).

(2) ΕΕ C 165 της 15.6.2000, σ. 1.
Απόφαση της Επιτροπής

της 13ης Ιουνίου 2002

για τροποποίηση της απόφασης 97/222/ΕΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας, όσον αφορά την Αργεντινή, την Χιλή και την Ουρουγουάη

[κοινοποιηθείσα υπό τον αριθμό Ε(2002) 2100]

(Κείμενο που παρουσιάζει ενδιαφέρον για τον ΕΟΧ)

(2002/464/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, του αιγείου, του προβείου και του χοιρείου είδους, νωπών κρεάτων ή προϊόντων με βάση το κρέας προέλευσης τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1452/2001(2), και ιδίως το άρθρο 21α παράγραφος 2,

Εκτιμώντας τα ακόλουθα:

(1) Η απόφαση 97/222/ΕΚ της Επιτροπής(3), όπως τροποποιήθηκε τελευταία από την απόφαση 2002/184/ΕΚ(4), καταρτίζει τον κατάλογο των τρίτων χώρων από τις οποίες τα κράτη μέλη επιτρέπουν την εισαγωγή προϊόντων με βάση το κρέας.

(2) Η επιδημιολογική κατάσταση του αφθώδους πυρετού στην Αργεντινή έχει βελτιωθεί όσον αφορά τις επαρχίες Chubut, Santa Cruz και Tierra del Fuego και η απόφαση 93/402/ΕΟΚ της Επιτροπής(5), όπως τροποποιήθηκε τελευταία από την απόφαση 2002/338/ΕΚ(6), επιτρέπει τις εισαγωγές νωπών κρεάτων αιγοπροβάτων και βοοειδών με κόκαλα από ζώα που προέρχονται από τις επαρχίες αυτές.

(3) Ο κατάλογος των τρίτων χώρων από τις οποίες τα κράτη μέλη επιτρέπουν τις εισαγωγές προϊόντων με βάση το κρέας που ορίζεται στην απόφαση 97/222/ΕΚ της Επιτροπής πρέπει να επικαιροποιηθεί ώστε να συμπεριληφθούν οι σχετικές περιοχές της Αργεντινής και επιπλέον να ληφθεί υπόψη, όσον αφορά την Αργεντινή, την Χιλή και την Ουρουγουάη, η υγειονομική κατάσταση η οποία πρέπει να είναι σύμφωνη με τους κοινοτικούς κανόνες που εφαρμόζονται στις εισαγωγές νωπών κρεάτων ανάλογα με τις διάφορες κατηγορίες επεξεργασίας των προϊόντων με βάση το κρέας. Η απόφαση 97/222/ΕΚ πρέπει να τροποποιηθεί αναλόγως.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το μέρος Ι του παραρτήματος της απόφασης 97/222/ΕΚ αντικαθίσταται από το παράρτημα Ι της παρούσας απόφασης.

2. Το μέρος ΙΙ του παραρτήματος της απόφασης 97/222/ΕΚ αντικαθίσταται από το παράρτημα ΙΙ της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Ιουνίου 2002.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 198 της 21.7.2001, σ. 11.

(3) ΕΕ L 89 της 4.4.1997, σ. 39.

(4) ΕΕ L 61 της 2.3.2002, σ. 61.

(5) ΕΕ L 179 της 22.7.1993, σ. 11.

(6) ΕΕ L 116 της 3.5.2002, σ. 60.

ΠΑΡΑΡΤΗΜΑ I

"ΜΕΡΟΣ Ι

Περιγραφή περιοχών στις οποίες εφαρμόζεται η διαίρεση σε περιφέρειες για τις χώρες που απαριθμούνται στα μέρη II - III

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

"ΜΕΡΟΣ ΙΙ

Τρίτες χώρες ή τμήματα τρίτων χωρών από τις οποίες επιτρέπονται οι εισαγωγές στην Ευρωπαϊκή Κοινότητα προϊόντων με βάση το κρέας

>ΘΕΣΗ ΠΙΝΑΚΑ>"
Απόφαση της Επιτροπής

της 6ης Ιουνίου 2002

για τη δέκατη τροποποίηση της απόφασης 2000/284/ΕΚ σχετικά με την κατάρτιση του καταλόγου των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2002) 2041]

(Κείμενο που παρουσιάζει ενδιαφέρον για τον ΕΟΧ)

(2002/416/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα A μέρος Ι της οδηγίας 90/425/EΟΚ(1), όπως τροποποιήθηκε τελευταία από την απόφαση 2001/298/EΚ της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής(3), όπως τροποποιήθηκε τελευταία από την απόφαση 2002/339/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες.

(2) Οι αρμόδιες αρχές της Νέας Ζηλανδίας ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, ενός επιπρόσθετου κέντρου συλλογής σπέρματος ιπποειδών.

(3) Είναι σκόπιμο να τροποποιηθεί ο κατάλογος βάσει των νέων στοιχείων που λήφθηκαν από την οικεία τρίτη χώρα και να υπογραμμιστούν οι τροποποιήσεις στο παράρτημα για λόγους σαφήνειας.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/284/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Ιουνίου 2002.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 102 της 12.4.2001, σ. 63.

(3) ΕΕ L 94 της 14.4.2000, σ. 35.

(4) ΕΕ L 116 της 3.5.2002, σ. 63.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>

ΠΑΡΑΡΤΗΜΑ

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>
Απόφαση του Συμβουλίου

της 7ης Μαΐου 2002

για το διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων

(2002/C 119/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τον κανονισμό (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας(1), και ειδικότερα τα άρθρα 26 και 27,

τις καταστάσεις υποψηφιοτήτων τις οποίες έχουν υποβάλει στο Συμβούλιο οι κυβερνήσεις των κρατών μελών,

Εκτιμώντας:

(1) ότι, με την απόφασή του της 17ης Δεκεμβρίου 1999(2), το Συμβούλιο διόρισε τα τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων, για τη χρονική περίοδο από 17 Δεκεμβρίου 1999 έως 16 Δεκεμβρίου 2001.

(2) ότι πρέπει να διοριστούν τα τακτικά και αναπληρωματικά μέλη της ίδιας συμβουλευτικής επιτροπής για την ελεύθερη κυκλοφορία των εργαζομένων για χρονική περίοδο δύο ετών,

ΑΠΟΦΑΣΙΖΕΙ:

Άρθρο 1

Διορίζονται ως τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων, και για τη χρονική περίοδο από 7 Μαΐου 2002 έως 6 Μαΐου 2004:

I. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

>ΘΕΣΗ ΠΙΝΑΚΑ>

II. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

>ΘΕΣΗ ΠΙΝΑΚΑ>

ΙΙΙ. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

>ΘΕΣΗ ΠΙΝΑΚΑ>

Άρθρο 2

Το Συμβούλιο θα προβεί αργότερα στο διορισμό των μελών που δεν έχουν ορισθεί ακόμη από την Ιταλία, τις Κάτω Χώρες και το Ηνωμένο Βασίλειο.

Άρθρο 3

Η παρούσα απόφαση δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 7 Μαΐου 2002.

Για το Συμβούλιο

Ο Πρόεδρος

R. de Rato y Figaredo

(1) ΕΕ L 257 της 18.10.1968, σ. 2.

(2) ΕΕ C 4 της 7.1.2000, σ. 1.
Απόφαση της Επιτροπής

της 27ης Νοεμβρίου 2001

με την οποία τροποποιείται η απόφαση της 15ης Μαΐου 2000 περί εγκρίσεως του ενιαίου εγγράφου προγραμματισμού για τις κοινοτικές διαρθρωτικές παρεμβάσεις στην επαρχία του Hainaut, η οποία υπάγεται στο στόχο αριθ. 1 στο Βέλγιο

[κοινοποιηθείσα υπό τον αριθμό Ε(2001) 2804]

(Τα κείμενα στη γαλλική και στη ολλανδική γλώσσα είναι τα μόνα αυθεντικά)

(2002/328/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1), και ιδίως το άρθρο 34 παράγραφος 3,

Εκτιμώντας τα ακόλουθα:

(1) Η Επιτροπή, με την απόφαση 2002/320/ΕΚ(2) ενέκρινε το ενιαίο έγγραφο προγραμματισμού για τις κοινοτικές διαρθρωτικές παρεμβάσεις στην επαρχία του Hainaut, η οποία υπάγεται στο στόχο αριθ. 1 στο Βέλγιο.

(2) Στις 2 Μαρτίου 2001, η επιτροπή παρακολούθησης του ενιαίου αυτού εγγράφου προγραμματισμού εξέτασε και ενέκρινε, με γραπτή διαδικασία, τις τροποποιήσεις του εν λόγω εγγράφου και του χρηματοδοτικού του σχεδίου. Η Επιτροπή ενημερώθηκε με επιστολή της 10ης Ιουλίου 2001 για την έγκριση των ανωτέρω τροποποιήσεων.

(3) Το Βέλγιο συγκατατέθηκε για τις τροποποιήσεις με την επιστολή της 27ης Σεπτεμβρίου 2001.

(4) Θα πρέπει, επομένως, να τροποποιηθεί η απόφαση 2002/320/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 3 της απόφασης 2002/320/ΕΚ τροποποιείται ως εξής:

1. Οι χρηματοδοτικοί πίνακες του παραρτήματος I αντικαθίστανται από εκείνους που εμφαίνονται στο παράρτημα I της παρούσας απόφασης.

2. Ενδεικτικώς αναφέρεται ότι η αρχική προβλεπόμενη κατανομή του συνόλου της διαθέσιμης κοινοτικής συμμετοχής μεταξύ των διαρθρωτικών Ταμείων είναι η ακόλουθη:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 27 Νοεμβρίου 2001.

Για την Επιτροπή

Michel Barnier

Μέλος της Επιτροπής

(1) ΕΕ L 161 της 26.6.1999, σ. 1.

(2) Βλέπε σ. 1 της παρούσας Επίσημης Εφημερίδας.